ས་རྗེ་པདྨའི་འབྱུང་གནས་མཆོག །ལེགས་བསམ་ཁྱོད་ཀྱི་
རྣམ་པར་ཐར་པའི་ཚེ། །དམ་པའི་སྐྱེ་བོ་གཞན་ལ་ཤིན་ཏུ་དཀོན། །དེ་སླད་འགྲོ་བའི་བླ་
མ་ཁྱོད་དྲན་པས། །དད་པའི་སྟོབས་ཀྱིས་སྤུ་ལྡང་མཆི་མ་གཡོ། །གང་ཞིག་ཁྱོད་ཀྱི་ཕྲིན་
ལས་བཟང་པོའི་གཏེར། །རྣམ་པར་ཐར་པ་མཐའ་དག་སུས་བརྗོད་སྤོབས། །འགྲོ་བ་
རྣམས་ལ་མངོན་སུམ་གྱུར་པ་ཡི། །ཕྲིན་ལས་འགའ་ཙམ་རེ་ཞིག་འདིར་བསྡུའོ། །འདིར་
བདག་ཅག་གི་བླ་མ། ཁམས་གསུམ་གྱི་མགོན་པོ། བྱང་ཆུབ་སེམས་དཔའ་རྣམས་ཀྱི་གཙོ་
བོ། ཐར་པ་འདོད་པ་རྣམས་ཀྱི་འདྲེན་པ། ལམ་དུ་ཞུགས་པ་རྣམས་ཀྱི་དེད་དཔོན།
རིགས་པ་དང་གྲོལ་བའི་སྤོབས་པ་ཐུན་མོང་མ་ཡིན་པ་ལ་མངའ་བརྙེས་པས་སློབ་མའི་
ཐེ་ཚོམ་གྱི་དྲ་བ་རྣམ་པར་འདྲེན་པའི་ཡེ་ཤེས་དང་། ཡེ་ཤེས་ཀྱི་འཇུག་ཡུལ་ཤེས་བྱ་
རྣམ་པར་དག་པ་ལ་དབང་འབྱོར་པས། གནས་དང་གནས་མ་ཡིན་པར་སྤྱོད་པ་ལ་
བསྙེངས་པ་མི་མངའ་བ། རང་དང་གཞན་གྱི་གྲུབ་པའི་མཐའ་རྒྱ་མཚོའི་ཕ་རོལ་དུ་བྱོན་
པས། སྒྲུབ་པ་དང་སུན་འབྱིན་པའི་ཆ་ལ་རྨོངས་པའི་ཐིབ་པོ་བསལ་བ། ཆོས་དང་ཆོས་
མ་ཡིན་པ་རྣམ་པར་འབྱེད་པ་ལ་མཁས་པས་གདུལ་བྱའི་རྒྱུད་ཡང་དག་པའི་ལམ་ལ་
- 35 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཝ༽
སྦྱོར་བའི་རྩ་ལག་ཆེན་པོར་གྱུར་པའི་དཔལ་ས་སྐྱ་པ་ཆེན་པོ་དེ་ནི། ངེས་པར་རྡོ་རྗེ་
འཆང་ཆེན་པོ་ཉིད་ཡིན་པར་ཐེ་ཚོམ་མི་ཟ་བར་རང་ཉིད་ལ་ངེས་ཤེས་ཁྱད་པར་ཅན་
སྐྱེ་ལ། དམ་པའི་གྲོགས་འགའ་ཞིག་གིས་ཀྱང་གཏན་ཚིགས་དང་བཅས་པས་དེ་
ངེས་ཤེས་སྐྱེས་པ་དག་འདུག་མོད་ཀྱིས། འོན་ཀྱང་རེ་ཞིག་སྐྱེ་བོ་ཕལ་མོ་ཆེ་ལ་ཇི་ལྟར་
སྣང་བ་དེ་མདོ་ཙམ་ཞིག་བརྗོད་དོ། །དེ་བརྗོད་ན། རྗེ་བཙུན་ཆེན་པོ་འཕགས་པའི་གང་
ཟག་ཐམས་ཅད་ལ་གྲགས་པ་ཡོན་ཏན་རིན་པོ་ཆེ་དུ་མའི་རྒྱལ་མཚན་དུ་གྱུར་པའི་
བདག་ཉིད་ཆེན་པོ་འདི། ཀླུའི་རྒྱལ་པོའི་ཚུལ་དུ་ཡུམ་ལ་རྨི་ལྟས་སུ་བསྟན་ནས་ལྷུམས་
སུ་ཞུགས་སོ། །གནོད་པ་མེད་ཅིང་བདེ་བར་གྱུར་ལ་བཀྲ་ཤིས་པའི་ལྟས་དང་། བང་
མཛོད་འཕེལ་བ་ལ་སོགས་པ་བྱང་ཆུབ་སེམས་དཔའི་རྣམ་པར་ཐར་པ་དང་མཐུན་
པར་བལྟམས་སོ། །ཅུང་ཟད་མནོ་ཤེས་ནས་དབེན་པ་ལ་དགེས་ཤིང་བརྐམ་ཆགས་མེད་
ལ་ཡོན་ཏན་གྱི་ཆ་ཁོ་ན་སྒྲུབ་པ་ལ་བརྩོན་པ་བྱིས་པའི་སྤྱོད་པ་ལས་འདས་པ་ཞིག་ཏུ་
གྱུར་ཏེ། དེ་ནས་དགུང་ལོ་བརྒྱད་ལོན་པ་དང་བྱང་ཆུབ་སེམས་དཔའ་ཟླ་བ་རྒྱལ་མཚན་
ཞེས་བྱ་བའི་སྡོམ་བརྩོན་ཆེན་པོ་དེ་ལས་ཚངས་པར་སྤྱོད་པའི་དགེ་བསྙེན་ནོས་ཏེ།
བསླབ་པར་བྱ་བའི་ཕྱོགས་ཕྲ་བའི་ཕྲ་བ་ལ་ཡང་བྱིས་པ་ཉིད་ནས་སྤྱན་གྱི་འབྲས་བུ་
བཞིན་འཚོ་བ་ཞིག་གོ །དགུང་ལོ་བཅུ་བཞེས་པ་ན་བྱང་ཆུབ་སེམས་དཔའི་སྡོམ་པ་ཉི་
ཤུ་པ་ལ་སོགས་པ་དུ་མ་དང་། གསང་སྔགས་ཀྱི་སྒྲུབ་པའི་ཐབས་ཆེན་པོ་མཚོ་སྐྱེས་ལ་
སོགས་པའི་གཞུང་དོན་དུ་མ་བཅས་པ་མཁྱེན་ནས་དགུང་ལོ་བཅུ་གཅིག་བཞེས་པའི་
ཚེ། རང་གི་སློབ་དཔོན་རྣམས་ཀྱིས་གཙོ་བྱས་པའི་མཁས་པ་རྣམས་ཀྱིས་ཞུས་པའི་ངོར་
གཞུང་དང་དོན་དུ་བཅས་པ་ཐུགས་ལས་གསུངས་པས། ཚོགས་པ་ཐམས་ཅད་ངོ་
མཚར་སྐྱེས་ནས་བློ་གྲོས་ཆེན་པོ་ཞེས་བྱ་བར་བཏགས་ཞེས་ཐོས་སོ། །དེ་ནས་དགུང་ལོ་
བཅུ་གཉིས་བཞེས་པ་ན། ཐོ་རངས་ཀྱི་ཆ་ལ་བཅོམ་ལྡན་འདས་དགེས་པ་རྡོ་རྗེ་རྒྱུད་
- 36 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
གསུམ་གྱི་པུ་སྟི་གསོལ་བའི་མནལ་ལམ་བྱུང་བ་དང་། དེ་ཉིད་ཀྱི་ཚེ་ཆོས་ཐམས་ཅད་ཀྱི་
དེ་ཁོ་ན་ཉིད་ཁོང་དུ་ཆུད་པར་གྱུར་ཏོ། །དེའི་ཚེ་རྩ་བའི་རྒྱུད་བརྟག་པ་གཉིས་པ་
གསུང་བར་བཞེད་པ་ན་བླ་མ་ས་སྐྱ་པ་ཆེན་པོ་སྐུ་གཤེགས། དེའི་འདད་ལ་ཕྱོགས་རིས་
ཀྱི་དགེ་བའི་བཤེས་གཉེན་ཆེན་པོ་རྣམས་སྤྱན་དྲངས་ནས་དུས་གསུམ་ཁེགས་སོ་ཞེས་
ཟེར་བའི་ཆོས་འཁོར་དང་སྦྱིན་གཏོང་རྒྱ་ཆེན་པོ་མཛད་པའི་དུས་སུ་རང་གི་སློབ་
དཔོན་དུ་གྱུར་པ་གཉན་དང་ཞང་ལ་སོགས་པ་དག་གིས་གཙོ་བྱས་པའི་མཁས་པ་
རྣམས་ཀྱིས་ཞུ་བ་ཕུལ་བའི་ངོར་བརྟག་པ་གཉིས་པ་ཐུགས་ལས་གསུངས་པས་ཐམས་
ཅད་ངོ་མཚར་སྐྱེས་ཏེ་འགའ་ཞིག་གིས་ནི་སྤྲུལ་པ་ཞིག་ཡིན་ངེས་ཀྱི་སོ་སོ་སྐྱེ་བོ་ལ་
འདིའི་བློ་གྲོས་འོང་མི་སྲིད་ཅེས་ཟེར། འགའ་ཞིག་བླ་མ་ས་སྐྱ་པ་ཆེན་པོ་ཉིད་འཕགས་
པ་འཇམ་དཔལ་གྱི་སྤྲུལ་པ་ཡིན་པས་དེས་རྒྱུད་བྱིན་གྱིས་བརླབས་པའོ་ཞེས་ཟེར།
འགའ་ཞིག་བླ་མ་ས་སྐྱ་པ་ཆེན་པོ་དེས་འཕགས་པ་འཇམ་དཔལ་གྱི་ཞལ་གཟིགས་པའི་
བྱིན་རླབས་ཀྱི་རྒྱུན་ཡིན་ངེས་ཞེས་ཟེར། མདོར་ན་སོ་སོའི་སྐྱེ་བོ་རང་རྒྱུད་པ་ལ་དེ་ལྟ་
བུའི་རྣམ་པར་ཐར་པ་འོང་མི་སྲིད་པར་ཐག་བཅད་ཅེས་ཐོས་སོ། །དེ་ནས་སློབ་དཔོན་
གཅེན་རིན་པོ་ཆེ་བསོད་ནམས་རྩེ་མོའི་ཞལ་སྔ་ནས། ངའི་དབུས་སུ་ཕྱིན་ནས་ཕ་རོལ་
ཏུ་ཕྱིན་པ་ལ་སོགས་པའི་སྡེ་སྣོད་དང་། དབུ་ཚད་ཀྱི་རིགས་མཐའ་དག་ཉན་ནས་འོང་
པས་ཁྱོད་ཀྱིས་ས་སྐྱར་སྡོད་ལ་བཤད་པ་གྱིས་ཤིག་ཅེས་རྒྱས་བཏབ་ནས་གཤེགས་
སོ། །དེ་ལྟར་དགུང་ལོ་བཅུ་གསུམ་ནས་གསང་སྔགས་ཀྱི་གཞུང་གི་བཤད་པ་མཛད་ཅིང་
བཞུགས་སོ། །གདམས་ངག་བླ་མའི་བཀའ་རྒྱ་ལོ་དགུར་མཛད་པ་ལ། ལོ་བཅུ་གསུམ་གྱི་
བར་དུ་མ་གསུངས་ཞེས་གསུང་ངོ་། །ཡང་༼ལྔར་གསན་པའི་ཆོས་རྣམས་འདྲིས་པར་བྱ་བའི་ཕྱིར་དང་
འཇིག་རྟེན་གྱི་ལུགས་དང་མཐུན་པར་བྱ་བའི་ཕྱིར།༽ གཞུང་འཆད་པའི་བར་རྣམས་སུ་རང་གི་སློབ་
དཔོན་གཞན་དང་གཞན་རྣམས་ལས་གཞུང་ལུགས་ཐ་དད་པ་དུ་མ་ཡང་གསན་ཏེ། དེ་
- 37 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ཝ༽
ཡང་རྣལ་འབྱོར་བླ་ན་མེད་པ་ལ་༼བླ་མ་ཆེན་པོའི་དངོས་སློབ་སློབ་དཔོན་ཞང་གཅུང་པར་བཞུགས་པ་
ལ།༽ དགེས་པ་རྡོ་རྗེ་རྩ་བ་དང་། བཤད་པའི་རྒྱུད་མཐའ་དག་དང་། འགྲེལ་པ་སྒྲུབ་
ཐབས་ཡན་ལག་དང་བཅས་པའི་བཤད་སྲོལ་མི་འདྲ་བ་དུ་མ་དང་བཅས་པ་དང་།
ཡང་བདེ་མཆོག་འཁོར་ལོ་རྩ་བ་དང་༼མཁའ་འགྲོ་རྒྱ་མཚོ་མ་གཏོགས་པའི།༽ བཤད་པའི་རྒྱུད་
ཡན་ལག་དང་བཅས་པ་མཐའ་དག་དང་། དཔལ་གསང་བ་འདུས་པ་འཕགས་སྐོར་
རྒྱུད་གསུམ་འགྲེལ་པ་ཡན་ལག་དང་བཅས་པ་དང་། ༼ སློབ་དཔོན་འཇམ་པའི་རྡོ་རྗེ་ཞེས་བྱ་བ་
ལས།༽ ཡང་ཡེ་ཤེས་ཞབས་ཀྱི་སྐོར་ལ་རྒྱན་དང་ཛ་ཡན་༼ལར་ནི་རྒྱ་པོད་ཉི་ཤུ་རྩ་བདུན་གསན་
གསུང་ངོ་། །༽ ལ་སོགས་པ་ཡན་ལག་དང་བཅས་པ་དང་། ཡང་༼སུམ་པ་་ལོ་ཙཱ་བ་ཞེས་བྱ་བ་ལ་བླ་
ཆེན་ལ་མ་གསན་པའི།༽ ཡེ་ཤེས་ཞབས་ཀྱི་བྱེ་བྲག་སྨན་པའི་ཞབས་ཀྱི་རྒྱུད་འགྲེལ་མན་ངག་
དང་བཅས་པ་དང་། ཞལ་གྱི་ལུང་ཡན་ལག་དང་བཅས་པ་༼རྣམས་དང་གཟུངས་གྲྭ་ལྔའི་གཞུང་
བཤད་གདམས་ངག་དང་བཅས་པ་དང་བླ་མ་བ་རི་ལོ་ཙཱ་བའི་བཤད་སྲོལ་བླ་མ་ས་སྐྱ་པ་ཆེན་པོ་ལ་བརྒྱུད་པའི་
འཕགས་པ་དཀོན་མཆོག་བརྩེགས་པ་དང་། སངས་རྒྱས་ཕལ་པོ་ཆེ་ལ་སོགས་པའི་བཤད་སྲོལ་ཉམས་སུ་བླངས་པ་དང་
བཅས་པ་གསན། ཡང་པཎྜི་ཏ་ཛ་ཡ་སེ་ན་ཞེས་བྱ་བ་ཡོངས་སུ་རྫོགས་པའི་མཁས་པ་ཆེན་པོ་དེ་ལས། སྒྲའི་གནས་ཅུང་
ཟད་ཅིག་དང་། མཁའ་འགྲོ་རྒྱ་མཚོ་རྩ་འགྲེལ་དང་། སྡོམ་འབྱུང་ཡན་ལག་དང་བཅས་པ་དང་། སྒྲུབ་ཐབས་ཟབ་མོ་ཉེ་
བར་མཁོ་བའི་མན་ངག་དུ་མ་གསན་ནོ། །༽ ཐུགས་སུ་ཆུད་ཅིང་འདྲིས་པར་མཛད་དོ། །ཡང་གཤིན་
རྗེའི་གཤེད་རྒྱུད་གསུམ་ཡན་ལག་དང་བཅས་པ་༼ཡང་སློབ་དཔོན་ཞང་ཆུང་ལོ་ཙཱ་བ་ཞེས་བྱ་བ་ལས།
རྗེ་བཙུན་རྡོ་རྗེ་འཇིགས་བྱེད་ཀྱི་དབང་བསྐུར་ནོས་ནས། རྡོ་རྗེ་འཇིགས་བྱེད་དང་གཤིན་རྗེ་གཤེད་ཀྱི་རྒྱུད་མན་ངག་
དང་བཅས་པ་གསན། ཡང་རྒྱ་གར་གྱི་རྣལ་འབྱོར་པ་ཨ་བ་དྷུ་ཏཱི་པ་ཞིག་ལའང་གཤིན་རྗེའི་གཤེད་ཀྱི་མན་ངག་དང་
གཞན་ཡང་ཉེ་བར་མཁོ་བ་མང་དུ་གསན།༽ མན་ངག་གི་གནད་དུ་མ་དང་བཅས་པ་དང་།
དཔལ་
དུས་ཀྱི་འཁོར་ལོ་ཕྱི་ནང་གི་རྩིས་མན་ངག་དང་བཅས་པ་དང་། མཚན་ཡང་དག་པར་
བརྗོད་པ་འགྲེལ་པ་གསུམ་ཡན་ལག་དང་བཅས་པ་དང་། དེ་དག་གི་མན་ངག་གི་
- 38 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
ཕྱོགས་མཐའ་དག་དང་བཅས་པ་ཐུགས་སུ་ཆུད་པར་མཛད་དོ། །གཞན་ཡང་རྣལ་
འབྱོར་གྱི་རྒྱུད་༼དགེ་བའི་བཤེས་གཉེན་གཉག་ཅེས་བྱ་བ་ལས།༽ འཕགས་པ་དེ་ཁོ་ན་ཉིད་བསྡུས་པ།
འགྲེལ་པ་དེ་ཉིད་སྣང་བ་དང་བཅས་པ་དང་། རྡོ་རྗེ་རྩེ་མོ་དང་། དཔལ་མཆོག་དང་པོ་
དང་། ངན་སོང་སྦྱོང་རྒྱུད་ལ་སོགས་པ་རྣལ་འབྱོར་གྱི་རྒྱུད་ཡན་ལག་དང་བཅས་པ་
གསན་ཅིང་ཐུགས་སུ་ཆུད་པར་མཛད་དོ། །གཞན་ཡང་སྤྱོད་པའི་རྒྱུད་ལ། མི་གཡོ་བ་
རྟོག་པ་ཆེན་པོ་ལ་སོགས་པ་མང་པོ་ཞིག་གསན་ཅིང་ཐུགས་སུ་ཆུད་པར་མཛད་
དོ། །གཞན་ཡང་བྱ་བའི་རྒྱུད་ལ་གསང་བ་སྤྱི་རྒྱུད་དང་། དཔུང་པ་བཟང་པོ་༼དེ་དག་ཀྱང་
བླ་མ་ས་སྐྱ་པ་ཆེན་པོ་དངོས་ལས་རྒྱུད་དང་། གདམས་ངག་གི་ལུང་ཐོབ་པ་ཕྱིས་ནན་ཏན་དུ་ཞུས་པ་ནི། སློབ་དཔོན་
ཞང་དང་། སློབ་དཔོན་འཇམ་པའི་རྡོ་རྗེ་དང༌། སུམ་པ་ལོ་ཙཱ་བ་དང་། དགེ་བཤེས་གཉག་ལ་སོགས་པ་རྣམས་ལས་
གསན་ཏེ། དེ་ཐམས་ཅད་བླ་མ་ཆེན་པོ་དངོས་ཀྱི་སློབ་མ་ཡིན་ནོ། ༽ ལ་སོགས་པ་དུ་མ་ཞིག་གསན་ཅིང་
ཐུགས་སུ་ཆུད་དོ། །གཞན་ཡང་སློབ་དཔོན་གཞན་དང་གཞན་རྣམས་ལས་ཕ་རོལ་ཏུ་
ཕྱིན་པའི་གཞུང་གི་མདོ་དང་། བསྟན་བཅོས་ཀྱི་ཆ་དུ་མ་དང་། གསང་སྔགས་ཀྱི་གཞུང་
ཕྲན་ཚེགས་རྣམས་དང་། མན་ངག་གི་བྱེ་བྲག་དཔག་ཏུ་མེད་པ་གསན་པའི་ཚུལ་
རྣམས་ནི་བསྔོ་ཡིས་མི་ལང་བས་ཡི་གེར་མ་བྲིས་སོ།། །།
འདིའི་མཛད་པ་ཕྲིན་ལས་ནི། སྤྱིར་བདག་ཅག་གི་བློའི་ཡུལ་ལས་འདས་པ་ཞིག་
གོ །འོན་ཀྱང་གཙོ་བོར་སྒྲུབ་པ་ཉིད་ལ་ཐུགས་གཞོལ་བའི་རིམ་པ་གཉིས་ལ་བརྟན་པ་
ཆེན་པོ་ཐོབ་པའི་ངེས་པའི་ཤེས་པ་སྐྱེས་ལ། དེ་ནས་བཤད་པ་མཛད་པ་ནི། གཞུང་ཇི་
ལྟར་དཀའ་ཞིང་སྔར་མ་འདྲིས་པ་ཡིན་དུ་ཟིན་ཀྱང་སྔ་བལྟ་མི་མཛད་པར་གང་འཆད་
ཀྱང་གཞུང་དང་དོན་གྱི་ཆ་ལ་ཐམས་ཅད་མཁྱེན་པའི་གསུང་གི་རྣམ་པར་ཐར་པ་
བཞིན་ནོ། །དེའི་ཕྱིར་སློབ་མ་དམ་པའང་མང་དུ་བསྐྲུན་པར་གྱུར་ཏོ། །གཞུང་རྩོམ་པ་ལ་
ནི་ཕུལ་དུ་ཕྱིན་པ་ཞིག་སྟེ།
འདིའི་རྩོམ་པ་མཐའ་དག་རིམ་གྱིས་བརྗོད་བདེ་ཞིང་
- 39 -

དཔལ་ས་སྐྱའི་རིག་མཛོད། ས་སྐྱ་བཀའ་འབུམ། ༼ལ༽
གཞན་གྱིས་རྟོགས་པར་སླ་ལ་གཉིས་ཀ་ལ་རྣ་བར་སྙན་པ་ཁོ་ན་འབྱུང་བ་ཞིག་སྟེ།
འཕགས་པ་འཇམ་དཔལ་དང་། རྗེ་བཙུན་མི་གཡོ་བ་དང་། ཀྱེ་རྡོ་རྗེའི་དྷཎྜ་ཀ་ལ་
སོགས་པའི་བསྟོད་པ་རྣམས་ཀྱི་ཚིག་དང་དོན་དང་རྒྱན་ལ་སོགས་པའི་སྙན་དངགས་
ནི་སྡེབ་སྦྱོར་བྱེད་པ་གཞན་ལ་མ་མཐོང་ལ། བསྟན་བཅོས་ཆེན་པོ་མཛད་པ་རྣམས་ཀྱང་
གང་ཟག་གི་བློ་དང་བསྟུན་ནས་སྡེབ་སྦྱོར་གཙོ་བོར་མི་མཛད་པར་ཕན་པ་ཉིད་ལྷུར་
།དེས་
།ཡང
མཛད་མོད་ཀྱི་འོན་ཀྱང་མཁས་པ་རྣམས་ཀྱི་ཡིད་འཕྲོག་པར་མཛད་པ་ཞིག་གོ
བསྟན་བཅོས་ཇི་སྲིད་མཛད་པ་ཡང་མཐའ་ཡས་པའི་ཕྱིར་འདིར་མ་བྲིས་སོ།
གཞན་གྱིས་བརྩད་ཅིང་དྲིས་པ་ན། ཆོས་དང་མཐུན་པར་ལན་འདེབས་པ་ནི་སྤོབས་པ་
ཐོགས་པ་མི་མངའ་བར་རིགས་པ་དང་ལུང་གི་ཕ་རོལ་གྱི་ལོག་པར་རྟོག་པ་སེལ་བ་ནི།
རྟོག་གེ་བ་ཆེན་པོ་སྒྲའི་ཆ་ལ་མ་རྨོངས་པ་དག་ཀྱང་བ་སྤུ་ལྡང་བ་ཞིག་གོ །ངོ་མཚར་
བའི་ཁྱད་པར་ཐོབ་པ་ཡང་ཡི་དམ་གྱི་ལྷས་བྱིན་གྱིས་བརླབས་པ་དང་།
བསམས་ན་
ཤེས་པའི་མངོན་པར་ཤེས་པ་ལ་སོགས་པ་དང་། ནང་དུ་ཡང་དག་པར་འཇོག་པ་ལ་
སོགས་པ་བསམ་གྱིས་མི་ཁྱབ་པར་བདག་ཅག་ལ་ངེས་ཤེས་ཡོད་མོད་ཀྱི། འོན་ཀྱང་
བཀས་མ་གནང་བས་མ་བྲིས་སོ། །གཞན་ཡང་བླ་མ་ལ་གུས་པ་ནི། རྗེ་བླ་མ་ཡབ་སྲས་
ངེས་པར་རྡོ་རྗེ་འཆང་ཡིན་པ་ལ་ཐེ་ཚོམ་མམ་ཡིད་གཉིས་གཏན་མི་མངའ་བ་ཡིན་
པར་ངེས་ལ། དེའི་ཕྱིར་དེ་དག་ཞལ་བཞུགས་པ་ན་སྐུ་གསུང་ཐུགས་ཇི་ལྟར་མཉེས་པ་
བཞིན་བསྒྲུབས་ནས་ཐ་ན་ཀྱལ་ཀའི་ཕྱིར་ཡང་གསུང་མི་ལྡོག་ལ། སྐུ་འདའ་བའི་ཚེ་ན་
ཡང་བདག་ཉིད་གླུད་དུ་གཏོང་བའི་བར་དུ་མཛད་ལ། སྐུ་འདས་ནས་ཀྱང་མཆོད་པའི་
ཕྱིར་བླ་མ་ས་སྐྱ་པ་ཆེན་པོའི་འདད་ལ་ཕྱོགས་ཀྱི་དགེ་བའི་བཤེས་གཉེན་ཆེན་པོ་རྣམས་
སྤྱན་དྲངས་ནས་ཆོས་འཁོར་ཆེན་པོ་མཛད་དེ། འབུམ་ལྔ་བཅུ་ཙམ། ཉི་ཁྲི་བརྒྱ་སུམ་ཅུ་
ལྷག་ཙམ་ཅིག དཀོན་མཆོག་བརྩེགས་པ་བརྒྱད་ཅུ་ལྷག་ཙམ་ཅིག་དང་། དེ་ལ་སོགས་
- 40 -

ས་པཎ་ཀུན་དགའ་རྒྱལ་མཚན་དཔལ་བཟང་པོའི་ཞབས་ཀྱི་གསུང་འབུམ།
པ་ཆོས་དང་ཟང་ཟིང་བརྗོད་ཀྱིས་མི་ལང་པ་དིང་སང་གི་བར་དུ་ཡང་སྐྱེ་བོ་རྣམས་
ཀྱིས་སྙན་གྲགས་སྒྲོགས་པར་མཛད་ལ། ཡང་སློབ་དཔོན་གཅེན་རྒྱ་གར་དུ་ལོ་ཙཱ་སློབ་པ་
ལ་མ་ག་ངྷར་སྐུ་གཤེགས་པའི་འདད་ལ་ཡང་། ལོ་པཎ་སྤྱན་དྲངས་པའི་ཆོས་འཁོར་
མཛད་ནས་ཆོས་དང་ཟང་ཟིང་གི་སྦྱིན་གཏོང་རྒྱ་ཆེན་པོ་མཛད་དོ། །ཡང་སློབ་དཔོན་
རིན་པོ་ཆེ་སྐུ་འདས་པ་ན་ཕྱོགས་ཀྱི་དགེ་བའི་བཤེས་གཉེན་རྣམས་སྤྱན་དྲངས་ནས་
ཆོས་འཁོར་ཆེན་པོ་མཛད་དེ། འབུམ་ཆ་སུམ་ཅུ་སོ་བདུན། ཉི་ཁྲི་བརྒྱད་ཅུ་ཙམ། དཀོན་
མཆོག་བརྩེགས་པ་ལྔ་བཅུ་ཐམ་པ། གསེར་གྱི་བརྒྱད་སྟོང་པ་དང་། འཇམ་སྡུད་ལ་
སོགས་པ་བདོག་པ་ཐམས་ཅད་བཏང་སྟེ། ཐ་ན་ན་བཟའ་དང། ཞལ་བུ་ཚུན་ཆད་
བཏང་བ་དང་། ཡང་སློབ་དཔོན་གཅུང་སྐུ་འདས་པ་ན་ཕྱོགས་ཀྱི་དགེ་བའི་བཤེས་
གཉེན་རྣམས་སྤྱན་དྲངས་ནས། འབུམ་ཆ་སུམ་ཅུ་རྩ་ལྔ། ཉི་ཁྲི་བརྒྱ་ཉི་ཤུ་ཙམ། དཀོན་
མཆོག་བརྩེགས་པ་སུམ་ཅུ། གསེར་གྱི་བརྒྱད་སྟོང་པ་གསུམ། དེ་ལ་སོགས་པ་ཆོས་དང་
ཟང་ཟིང་གི་སྦྱིན་པ་དཔག་ཏུ་མེད་པ་མཛད་དོ། །ཡང་དེ་དག་ཐམས་ཅད་ལ། སྐུ་
གདུང་གི་བཞུགས་ས་གསེར་གྱི་གདུང་རྟེན་དང་། གསེར་གྱི་བཀྲ་ཤིས་སྒོ་མངས་དང་།
གསེར་གྱི་སྐུ་གཟུགས་ལ་སོགས་པ་མཛད་ནས་བླ་མ་དང་མཆེད་ཟླ་ཐམས་ཅད་ཀྱི་
ཐུགས་དགོངས་ཐམས་ཅད་འགྲུབ་པར་མཛད་པ་ཡིན་ནོ། །ཕྲི